Benoy mərkəzi məscidi

Arsanqir adına Benoy mərkəzi məscidi () — Çeçenistan Respublikasının Naji-Yurt rayonunun Benoy kəndində yerləşir. Benoy kəndinin əsas cümə məscidi.

 Tarixi 
Benoy kəndinin əsas məscidi Çeçenistan Respublikasının dağlıq hissəsində dəniz səviyyəsindən 945 metr yüksəklikdə yerləşir.

Benoy cümə məscidi din xadimi, beşinci nəsildə Ramzan Kadırovun ulu babası Arsangir Kadırovun adını daşıyır.

Dini kompleks təpənin üzərində tikilib və bu yerləşdiyinə görə onu Benoy yaxınlığında demək olar ki, hər yerdən görmək olar. Memarlıq görünüşü Orta Asiya üslubunu və milli çeçen ornamentini özündə birləşdirir. Məscidin əsas binası bitişik ərazi ilə birlikdə 1500-ə qədər ibadət edən müsəlmanı qəbul edə bilər.

 Təsviri 
200px|thumb|left|Məscidin daxili
Benoy mərkəzi məscidinin tağvari ön girişi – Arsanqiri məscidi yazısı ilə bəzədilib. Məscid beton monolitdən tikilib. Qranit və türk mərmərindən başqa tikintidə yerli tikinti materiallarından istifadə edilmişdir. Məscidin mərkəzi zalı böyük günbəzlə örtülmüşdür. Dörd minarənin hər birinin hündürlüyü 30 metrdir. Azan oxumaq üçün hər minarədə eyvan tikilmişdir. Əsas binanın bayır və daxili divarları zərli günbəzlərlə birləşən ağ mərmərlə işlənib. Günbəzin altındakı mərkəzi zalda böyük çilçıraq quraşdırılıb. Məscidin günbəzləri ayparalı qüllələrlə taclanır. Məscidin xalçası ənənəvi çeçen rəng çalarlarını milli ornamentlərlə birləşdirir. Əsas binanın kənarlarında, bir qədər aralıda dəstəmaz almaq üçün günbəzli iki tikili var.

Benoy mərkəzi məscidi cümə məscidi statusuna malikdir. Burda hər həftəsonu cümə xütbəsi oxunur. Məscid dini ibadətgahla yanaşı İslam mədəni və elmi-təhsil mərkəzi kimi də fəaliyyət göstərir. Belə ki, Benoy kəndinin əsas məscidində mədrəsə də fəaliyyət göstərir. Mədrəsədə qızlar da təhsil alır. Ümumilikdə məsciddə 50 nəfərlik dini məktəb fəaaliyyət göstərir.

Benoy mərkəzi məscidi dini kompleksində geniş qazonlu park sahəsivar. Buda 100 maşınlıq ikimərtəbəli dayanacaq bölməsi də tikilib. Kompleksə məscid işçiləri üçün xidmət otaqları da daxildir.

 Qalereya 

 İstinadlar 

Kateqoriya:Çeçenistan məscidləri
Kateqoriya:Çeçenistan tikililəri